เครือ CP แจกหน้ากากอนามัย N95 แก่พนักงาน
เครือ CP แจกหน้ากากอนามัย N95 แก่พนักงาน
4 ก.พ. 2562

ดร.นริศ ธรรมเกื้อกูล ประธานผู้บริหารทรัพยากรบุคคล (ร่วม) เครือเจริญโภคภัณฑ์ หรือ CP เปิดเผยว่าตามที่เกิดสถานการณ์ฝุ่นละอองขนาดเล็กไม่เกิน 2.5 ไมครอน (PM2.5) สูงเกินมาตรฐานในหลายพื้นที่ของเขตกรุงเทพฯและปริมณฑล เครือเจริญโภคภัณฑ์
โดยนายศุภชัย เจียรวนนท์ ประธานคณะผู้บริหาร ได้มีความห่วงใยต่อสุขภาพของพนักงานในพื้นที่ที่ได้รับผลกระทบ จึงมีนโยบายให้ความสำคัญต่อการส่งเสริมสุขภาพและสุขภาวะที่ดีของพนักงานทุกส่วนได้มอบหมายให้ทุกกลุ่มธุรกิจในเครือฯรวม 13 กลุ่มประกอบด้วย กลุ่มธุรกิจเกษตรและอาหาร กลุ่มธุรกิจการตลาดและการจัดจำหน่าย กลุ่มธุรกิจโทรคมนาคม กลุ่มธุรกิจเมล็ดพันธุ์ ปุ๋ยและผลิตภัณฑ์อารักขาพืช กลุ่มธุรกิจการค้าระหว่างประเทศ กลุ่มธุรกิจพืชครบวงจร
กลุ่มธุรกิจพัฒนาที่ดินและอสังหาริมทรัพย์ กลุ่มธุรกิจพลาสติก กลุ่มธุรกิจอาหารสัตว์เลี้ยง กลุ่มธุรกิจการค้าวัตถุดิบอาหารสัตว์ กลุ่มธุรกิจยานยนต์และอุตสาหกรรม กลุ่มธุรกิจการเงินและธนาคาร และกลุ่มธุรกิจเวชภัณฑ์ ดำเนินการจัดหาและแจกจ่ายหน้ากากอนามัย N95 เพื่อมอบให้แก่พนักงานที่ปฏิบัติงานอยู่ในพื้นที่กรุงเทพมหานครและปริมณฑล รวมถึงพื้นที่ที่ได้รับผลกระทบรวมประมาณ 100,000 ชิ้น